ПРОТОКОЛ № 32
от заседанието на Комисия по правни въпроси 
на Висшия съдебен съвет, проведено на 27 октомври 2015 г.

Днес, 27 октомври 2015 г., понеделник от 11.30 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	 ЮЛИАНА КОЛЕВА - отсъства						
ЧЛЕНОВЕ:		 СВЕТЛА ПЕТКОВА 
						 ЮЛИЯ КОВАЧЕВА 
			 КАРОЛИНА НЕДЕЛЧЕВА					           НЕЗАБРАВКА СТОЕВА - отсъства

На заседанието присъстват експертните сътрудници на комисията: Саша   Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

Д Н Е В Е Н   Р Е Д:

1. ОТНОСНО: Писмо от председателя на Апелативен съд гр. Варна относно евентуално преизчисляване на процента за допълнително възнаграждение за придобит трудов стаж и професионален опит към датата на влизане в сила на решение на ВСС по протокол № 37/31.07.2014 г.

КОМИСИЯТА ПО ПРАВНИ ВЪПРОСИ
Р Е Ш И:

1.1. ИЗПРАЩА на председателя на Апелативен съд гр. Варна решение на Комисията по правни въпроси по протокол № 29 от 29.09.2014 г. т. 4.

2. ОТНОСНО: Решение на Комисия „Публична комуникация” с приложен доклад от Зорница Златева-Ненкова – главен експерт „Връзки с обществеността” относно Анализ на медийните изяви на членовете на Висшия съдебен съвет в периода юли – септември 2015 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. Приема за сведение доклада на Зорница Златева-Ненкова – главен експерт „Връзки с обществеността” относно Анализ на медийните изяви на членовете на Висшия съдебен съвет в периода юли – септември 2015 г.

3. ОТНОСНО:  Писмо от  Националния институт по правосъдие относно предоставяне на предложения и препоръки относно теми за обучение, в срок до 30 октомври 2015 г.

                                КОМИСИЯТА ПО ПРАВНИ ВЪПРОСИ
Р Е Ш И:

3.1. Директорът на Националния институт на правосъдието да предостави на комисията проекта на годишния план с примерни теми за обучение, въз основа на който да се направят предложения.

4. ОТНОСНО: Писмо от г-н Иван Маринов – главен секретар на Администрация на главния прокурор относно организацията по събиране и документиране на вземанията при отказ за издаване на изпълнителни листи, с оглед указанията на Комисията по правни въпроси на ВСС, относно приложението на чл. 62, ал. 4 и чл. 104, ал. 1 ал. 2 от ПАС.

			КОМИСИЯТА ПО ПРАВНИ ВЪПРОСИ
Р Е Ш И:

4.1. ИЗПРАЩА писмото от Иван Маринов – главен секретар на администрацията на главния прокурор на ръководителя на работната група с цел изменение и допълнение на Правилника за администрацията в съдилищата.

5. ОТНОСНО: Запитване от проф. д-р Запрян Козлуджов – ректор на ПУ „Паисий Хилендарски” относно спечелване на конкурс от д-р Иван Рачев – съдия в Апелативен съд гр. Пловдив, за заемане на академична длъжност „доцент” по област на висше образувание 3. Социални, стопански и правни науки, професионално направление 3.6. Право (Криминология), обявен в ДВ бр. 25 от 03.04.2015 г. и предстоящо сключване на договор между лицето и ректора на ПУ.

КОМИСИЯТА ПО ПРАВНИ ВЪПРОСИ
Р Е Ш И:

5.1.   ОТЛАГА разглеждането на т. 5 за следващото заседание.
5.2. ВЪЗЛАГА на експертите на комисията да проучат практиката на Висшия съдебен съвет по поставения въпрос.

6. ОТНОСНО: Писмо от председателя на Окръжен съд гр. Пазарджик относно приложението на „Споразумение за сътрудничество за принудително събиране на вземанията на органите на съдебната власт”, за становище.

КОМИСИЯТА ПО ПРАВНИ ВЪПРОСИ
Р Е Ш И:

6.1. Председателят на Окръжен съд гр. Пазарджик да се съобрази с решението на Висшия съдебен съвет по протокол № 52 от 22.10.2015 г. т. 70.

7. ОТНОСНО: Предложение от Галина Иванова – съдия в Районен съд гр. Нови Пазар относно изменение на § 1 от Инструкцията за взаимодействие между Агенцията за държавни вземания, органите на съдебната власт и органите на Министерство на вътрешните работи.

КОМИСИЯТА ПО ПРАВНИ ВЪПРОСИ
Р Е Ш И:

7.1. ПРИЕМА за запознаване предложението на Галина Иванова – съдия в Районен съд гр. Нови Пазар.

8. ОТНОСНО: Сигнал от Димитрийка Шикирова – вещо лице регистрирана в списъка с вещите лица, към Окръжен съд гр. Пловдив и Окръжен съд гр. Пазарджик.

КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА за сведение сигнала от Димитрийка Шикирова – вещо лице.
8.2. Да се предостави сигнала на г – жа Незабравка Стоева в качеството и на представител на Висшия съдебен съвет в работната група с цел изготвяне на концепция за организацията на дейността на вещите лица, за информация.

9. ОТНОСНО: Решение № 11101 от 26.10.2015 г. по адм. дело № 4242/2015 г. по описа на Върховен административен съд, Трето отделение.

КОМИСИЯТА ПО ПРАВНИ ВЪПРОСИ
Р Е Ш И:

9.1. ПРИЕМА за сведение Решение № 11101 от 26.10.2015 г. по адм. дело № 4242/2015 г. по описа на Върховен административен съд, Трето отделение.

ЗА ПРЕДСЕДАТЕЛ
НА КОМИСИЯТА:	/П/	     
                          СВЕТЛА ПЕТКОВА